stanford-oval/wikipedia huggingface dataset:
סדרה של צרות (סדרת טלוויזיה)
דמויות > דמויות משניות

לארי המלצר-שלכם (פטריק ברין): מלצר לכאורה וחבר נוסף בארגון V.F.D. המסתורי. מופיע לאורך הסדרה בתור מלצר שעוזר ליתומי בודלר - במסעדת "הליצן הלחוץ" שבאגם עצבות, ב"קפה סלמונלה" ועובד קפיטריית פנימיית פרופרוק ומלצר המסעדה ההודית במלון דנומו. נרצח על ידי אולף וארנסט דנומו במלון דנומו.
אלנורה פו (קליאו קינג) (עונות 1–2): אשתו של ארתור פו, העורכת הראשית של "הקטנונית היומית". בפרק האחרון של הסדרה נרמז כי עיתון "הקטנונית היומית" שאותו מנהלת נסגר עקב דיווח כוזב ושהיא נכלאה.
ז'קלין שזצ'קה (שרה קנינג) (עונות 1–2): מזכירתו של מר פו לכאורה וחברה בארגון V.F.D. בעונה השלישית עזבה לוויניפג.
ג'רום עליבות (טוני הייל) (עונות 2–3): בעלה של אזמה עליבות. מופיע בפרקי "המעלית המזויפת" ו"הסכנה לפני האחרונה". כתב את הספר "א.ו.ל.ף" ביחד עם השופטת שטראוס. לא ידוע אם שרד את שריפת מלון דנומו.
השופטת שטראוס (ג'ואן קיוזאק) (עונות 1, 3): שופטת, שכנתו של הרוזן אולף, אישה ידידותית מאוד. מופיעה בפרקי "התחלה נוראה" ו"הסכנה לפני האחרונה". במלון דנומו, היא מתגלה כ-ג'יי. אס, המארחת המסתורית. היא מנהלת את המשפט של אולף במלון, אך ללא הצלחה. ניצלה משריפת מלון דנומו.
בבס (קרי קני) (עונות 2–3): מזכירת בית החולים היימליך, מופיעה בפרקי "המרפאה המסוכנת" ו"הסכנה לפני האחרונה". לא ידוע אם שרדה את שריפת מלון דנומו.
סגן-מנהל נירו (רוג'ר בארט) (עונות 2–3): סגן מנהל פנימיית פרופרוק, מנגן בכמות אובססיבית על כינור למרות אי-כישרונו במוזיקה. ראש מועדון המעריצים של אזמה סקוואלור. לא ידוע אם שרד את שריפת מלון דנומו.
קווין (רובי אמל) (עונות 2–3): אַמְבִּידֶקְסְטֵרִי שעובד בקרנבל קליגרי. מופיע בפרקי "הקרנבל צמא הדם" ו"המדרון החלקלק". נרצח על ידי האישה עם השיער ובלי הזקן והאיש עם הזקן ובלי השיער.
הוגו (קווין קאהון) (עונות 2–3): בעל גב מגובנן שעובד בקרנבל קליגרי. מופיע בפרקי "הקרנבל צמא הדם" ו"המדרון החלקלק". נרצח על ידי האישה עם השיער ובלי הזקן והאיש עם הזקן ובלי השיער.
קולט (בוני מורגן) (עונות 2–3): אישה גמישה שעובדת בקרנבל קליגרי. מופיעה בפרקי "הקרנבל צמא הדם" ו"המדרון החלקלק". נרצחה על ידי האישה עם השיער ובלי הזקן והאיש עם הזקן ובלי השיער.
פיל (כריס גוטייה) (עונות 1,3): אדם אופטימי שעובד במנסרת ריחות המזל ולאחר מכן גם כטבח הצוללת הקוויגווג. איבד את רגלו.
דנקן קווגמאייר (עונות 2–3): אחד משלישיית קווגמאייר, אשר הצליחו גם הם להתחמק מהשריפה שבה נספו הורם.
איזדורה קווגמאייר (עונות 2–3): אחד משלישיית קווגמאייר, אשר הצליחו גם הם להתחמק מהשריפה שבה נספו הורם.
קוויגלי קווגמאייר (עונה 3): בעונה השנייה שומעים עליו לראשונה, כאשר מגלים שהוא חלק משליישית קווגמאייר אך נספה בשריפה. בעונה השלישית מגלים שניצל והוא עוזר לאחיו.
דמויות > דמויות משניות > להקת הרוזן אולף

כרמליטה ספטס (קיטאנה טרנבול) (עונות 2–3): תלמידה בפנימיית פרופרוק, השונאת יתומים וחביבת סגן-המנהל נירו. חברה בתנועת צופי השלג שבהרי מורטמיין. מאומצת על ידי אזמה ואולף בעונה השלישית. נוהגת לקרוא לאנשים השנואים עליה בשם "מסניפי־עוגות", אך נראה שהיא בעצמה מתגנבת בלילה לקפיטרייה ומסניפה עוגה.
פרנלד "האיש בעל ידי-הקרסים" ווידרשינס (אוסמן עלי): עוזר לאולף בהשגת ההון של ילדי בודלר, חבר בלהקת התיאטרון. נקרא גם פרנלד. בפרקי המערה המחרידה מתגלה כי הוא אחיה של פיונה, ושהוא הצית את "אנוויסל אקוואטיס". במהלך הסדרה מתחבר עם סאני בודלר ואף עוזר לה לברוח.
התאומות לבנות-הפנים (ז'קלין וג'ויס רובינס): תאומות קשישות, חברות בלהקת התיאטרון של אולף. מחליטות לעזוב את הלהקה של אולף בהרי מורטמיין.
האדם שהוא לא גבר ולא אישה (מאטי קרדאופל): אדם שהוא דומה גם לגבר וגם לאישה. חבר בלהקת התיאטרון. מחליט לעזוב את הלהקה של אולף בהרי מורטמיין.
האיש הקירח (ג'ון דה-סנטיס): איש גבוה וקירח, חבר בלהקת התיאטרון של אולף. מחליט לעזוב את הלהקה של אולף בהרי מורטמיין.
דמויות > דמויות משניות > עונה 2

אוליביה קאליבן (שרה רו): ספרנית בפנימיית פרופרוק שמגויסת לארגון V.F.D. המסתורי, ולאחר מכן פועלת במסווה כמגדת העתידות "מאדאם לולו" בקרנבל קליגרי. נהרגת בנפילתה לבור האריות.
ז'אק סניקט (ניית'ן פיליון): אחיו של למוני סניקט, הרפתקן נועז וחבר בארגון V.F.D. המסתורי. נרצח על ידי הרוזן אולף ואזמה עליבות.
דנקן קוואגמייר (דילן קינגוול): תאומו של קוויגלי ושל איזדורה, ששרד את השרפה בביתם ומתחבר עם בני בודלר בפנימיית פרופרוק. דנקן הוא עיתונאי נלהב.
איזדורה קוואגמייר (אבי לייק): אחותם התאומה של דנקן וקוויגלי, ששרדה את השרפה בביתם ומתחברת עם בני בודלר בפנימיית פרופרוק. אוהבת לכתוב שירה פואטית.
דמויות > דמויות משניות > עונה 3

קיט סניקט (אליסון ויליאמס): אחותם של ז'אק ולמוני, אישה אמיצה בהיריון שחברה בארגון V.F.D המסתורי. הייתה בת זוגו של אולף לפני הפיצול. מתה לאחר לידת בתה ביאטריס.
קוויגלי קווגמאייר (דילן קינגוול): תאומם של איזדורה ודנקן, שנחשב למת בשרפה בביתם, אך למעשה כל הזמן התחבא בהרי מורטמיין.
האישה עם השיער אבל בלי זקן (בת' גרנט): מציתת שריפות מרתיעה ומצמררת בעלת "הילה מאיימת" שגידלה את אולף. לא ידוע אם שרדה את שריפת מלון דנומו.
האיש עם הזקן אבל בלי השיער (ריצ'רד אי. גרנט): מצית שריפות מרתיע ומצמרר בעל "הילה מאיימת" שגידל את אולף. לא ידוע אם שרד את שריפת מלון דנומו.
דמויות > דמויות אורח > עונה 1

אב (ויל ארנט): אביהם של ילדים מסוימים החושש לשלומם. בתחילה נדמה שאלו ילדי בודלר, אך לבסוף מתגלה שהוא אבי שלישיית קווגמייר.
אם (קובי סמולדרס): אמם של ילדים מסוימים החוששת לשלומם. בתחילה נדמה שאלו ילדי בודלר, אך לבסוף מתגלה שהיא אמם של שלישיית קווגמייר.
ד"ר מונטגומרי "מונטי" מונטגומרי (אסיף מנדבי): הרפטולוג נודע, האפוטרופוס של ילדי בודלר בפרקי "חדר הזוחלים". נהרג בידי הרוזן אולף.
ג'וזפין אנוויסל (אלפרה וודארד): אישה חרדתית ואובססיבית לדקדוק, האפוטרופוסית של ילדי בודלר בפרקי "החלון הרחב". נהרגת בידי עלוקות.
אדוני (דון ג'ונסון): מנהל "מנסרת ריחות המזל" בעיר עלוביוויל. מופיע בפרקי "המנסרה המחפירה".
צ'ארלס (ריס ד'ארבי): מנהל-שותף ב"מנסרת ריחות המזל". יותר אכפתי ומקשיב לבודלרים מסר.
ד"ר ג'ורג'ינה אורוול (קתרין אוהרה): אופטומטריסטית במקצועה, שותפתו לשעבר של הרוזן אולף. מופיעה בפרקי "המנסרה המחפירה". נזרקת לתוך המסור.
גוסטב סבאלד (לוק קאמילרי): מפיק ויוצר סרטים, חבר בארגון V.F.D. נהרג על ידי הרוזן אולף בסוף החלק השני של "התחלה נוראה".
דמויות > דמויות אורח > עונה 2

מר רמורה (מלקולם סטיוארט): מורה בפנימיית פרופרוק ללימודי שפה, מופיע בפרקי "הפנימייה המחמירה".
גברת בס (בי. ג'יי. האריסון): מורה בפנימיית פרופרוק ושודדת בנקים שמלמדת באמצעות מדידה.
הקטור (איתמר אנקווירז): תושב בכפר אוהבי העופות והאפוטרופוס של ילדי בודלר שם. מופיע בפרקי "הכפר הנתעב".
האל (דייוויד אלן גריר): פקיד בבית החולים "היימליך" שאחראי על ספריית הרשומות. מופיע בפרקי "המרפאה המסוכנת".
דמויות > דמויות אורח > עונה 3

פיונה (קסיוס נלסון): פיונה היא הקפטנית הצעירה של הצוללת קוויווג, מיקולוגית צעירה ושליחת ארגון V.F.D.
דיואי דנומו (מקס גרינפילד): אהובה של קיט, אחיהם של ארנסט ופרנק ושליח ארגון V.F.D במקום הבטוח האחרון ונרצח על ידי הרוזן אולף.
פרנק דנומו (מקס גרינפילד): חבר ארגון V.F.D בצד הלוחמי אש של הפיצול, אחיהם של דיואי וארנסט.
ארנסט דנומו (מקס גרינפילד): חבר ארגון V.F.D בצד המציתי אש של הפיצול, אחיהם של דיואי ופרנק ורצח את לארי המלצר-שלכם.
ביאטריס בודלר (מורנה בקארין): אמם המתה של ויולט, קלאוס וסאני בודלר. אישה יפהפייה, שחקנית אופרה. גנבה את כלי הסוכר מאזמה ובכך גרמה למותו של אביו של אולף ולהעמקת פיצול הארגון.
ברטנרד בודלר (מתיו ג'יימס בוודן): אביהם של ויולט, סאני וקלאוס בודלר.
ישמעאל (פיטר מקניקול): המנהיג של תושבי האי, איש עקשן ומסתורי, בעל זקן. גר בבית העץ של הורי בודלר באי.
פריידי (נקאיי טוואקירה): ילדה צעירה שגרה באי של אישמעאל.
ביאטריס בודלר-סניקט II (אנג'לינה קפוזולי): בתה של קיט שנולדה באי, גודלה על ידי הבודלרים ומשתפת את למוני באירועים שקרו לאחר שעזבו את האי.
בנוסף, במהלך הסדרה במאי ומפיק הסדרה בארי זוננפלד מגלם הופעות קמאו כאייק אנוויסל, בעלה של ג'וזפין, ומר טמרליין, הבוס של מר פו, ומופיע גם בתמונות בסדרה.
דמויות > תחפושותיו של הרוזן אולף

דמותו של הרוזן אולף (מגולם על ידי ניל פטריק האריס) בדרך כלל מוסווה על ידי תחפושות שלובש כדי לשטות בסביבתו.
דמויות > תחפושותיו של הרוזן אולף > עונה 1

יסיקה תספורת: תחפושת מאולתרת בה אולף משכנע את מר פו להפקיד את הבודלרים תחת ידו.
סטפאנו: אולף מחופש כעוזרו ההרפטולוג של ד"ר מונטגומרי בעל מבטא איטלקי.
קפטן בלוף: אולף מחופש לקפטן בלוף, מלח בעל רטייה שאיבד את רגלו השמאלית.
שירלי: אולף מחופש למזכירה של האופטומטריסטית ג'ורג'ינה אורוול, איתה משתף פעולה.
דמויות > תחפושותיו של הרוזן אולף > עונה 2

המאמן ג'נגיס: אולף מחופש למאמן הספורט החדש בפנימיית פרופרוק.
גונת'ר: אולף מחופש לזר "אופנתי" שמנהל עם אזמה סקוואלור מכירה פומבית.
הבלש דופין: אולף מחופש לבלש "מגניב" שפותר את התעלומה בכפר V.F.D.
מתת'יאס ביתספרלרפואה: אולף מחופש לרופא חדש בביה"ח היימליך.
דמויות > תחפושותיו של הרוזן אולף > עונה 3

אבא: אולף מתחפש ביחד עם כרמליטה, פרנלד ואזמה למשפחה על מנת שיקבלו צוללת ומאוחר מכן גם להסתוות במלון.
ז'אק סניקט: במלון דנומו, אולף מתחפש לז'אק סניקט (כביכול ג'יי. אס) על מנת לקבל ממר פו את ראיות תיק יתומי בודלר.
קיט סניקט: באי, אולף מתחזה לקיט על מנת שיעזרו לו ולא לקיט האמיתית, אבל אף אחד לא מאמין לו.
דמויות > תחפושות נוספות > עונה 2

השוטרת לוסיאנה (אזמה סקוואלור): אזמה מחופשת למפקדת המשטרה בכפר V.F.D.
ד"ר פאוסטוס (קלאוס וסאני בודלר): קלאוס וסאני מחופשים לרופא חדש בביה"ח היימליך.
מאדאם לולו (אוליביה קאליבן): אוליביה מחופשת למגדת עתידות שעובדת בקרנבל קליגרי.
בוורלי ואליוט (ויולט וקלאוס בודלר): ויולט וקלאוס מחופשים לפריק תאומים סיאמים שעובדים בקרנבל קליגרי.
צ'אבו (סאני בודלר): סאני מחופשת לפריק-איש זאב תינוק שעובד בקרנבל קליגרי.
שפירית (ביאטריס): ביאטריס מחופשת לשפירית בנשף המסכות שהתקיים לפני שילדי בודלר נולדו.
דמויות > תחפושות נוספות > עונה 3

אמא ובת (אזמה וכרמליטה): אזמה וכרמליטה מחופשות לאם ובת, בקבלת הצוללת ובמלון דנומו.
קונסיירז'ים (ויולט, קלאוס וסאני בודלר): ויולט, קלאוס וסאני מתחפשים לקונסיירז'ים במלון דנומו.
צופה שלג (קוויגלי קווגמאייר): קוויגלי קווגמאייר מסווה את עצמו כצופה שלג בהרי מורטמיין.
הפקה

בנובמבר 2014, "נטפליקס", יחד עם חברת ההפקה "Paramount Television", הודיעה על כוונתה להפיק ולהתאים את סדרת הספרים "סדרה של צרות" לסדרת טלוויזיה, יחד עם כותב הסדרה, דניאל הנדלר (ובשם העט, למוני סניקט), שישמש כמפיק הסדרה. בספטמבר 2015, הוכרז כי בארי זוננפלד ומארק הודיס יעבדו על הפרויקט, בעוד זוננפלד ישמש כבמאי והודיס כמנהל הייצור, ושניהם יחד כמפיקים בפועל, בעוד דניאל הנדלר יכתוב את התסריט. עם זאת, בינואר 2016, המפיקים הודיעו על עזיבתו של הודיס את הפרויקט, ולא נודע מי יחליף אותו. במרץ 2016, נודע כי עונתה הראשונה של הסדרה תכלול שמונה פרקים בלבד. בספטמבר 2016, האריס חשף כי כל ספר בסדרת הספרים ישוכתב ויותאם לשני פרקים בעונה, כל אחד, כלומר שארבעת הספרים הראשונים ישמשו כבסיס העונה הראשונה.
ב-3 בדצמבר 2015, החל הליהוק עבור דמויותיהם של שני יתומי בודלר הבוגרים, ויולט וקלאוס בודלר. בינואר 2016, רשת "נטפליקס" הודיעה כי ניל פטריק האריס לוהק לדמותו של הרוזן אולף ומלינה וייסמן ולואיס היינס לדמויותיהם של ויולט וקלאוס בודלר, בהתאמה. במרץ 2016, קי. טוד פרימן לוהק לדמותו של מר פו, וזמן קצר לאחר מכן, פטריק וברטון ואסיף מנדבי לוהקו לדמויותיהם של למוני סניקט ודוד מונטי, בהתאמה. הצילומים התקיימו ממרץ 2016 ועד לאוגוסט 2016. באפריל 2016, נודע כי המלחין ניק אוטרה ילחין את הפסקול לסדרה. כל שמונת פרקי העונה הראשונה עלו לשידור בנטפליקס ברחבי העולם ב-13 בינואר 2017.
עונה שנייה לסדרה חודשה במרץ 2017, ולעונה שלישית חודשה חודש לאחר מכן. צילומי העונה השנייה החלו באפריל 2017. צילומי העונה השלישית החלו בינואר 2018. צילומי הסדרה הסתיימו סופית ב-11 במאי 2018.
שיווק

ב-5 ביולי 2015, פורסם ביוטיוב סרטון שכותרתו הייתה "An Unfortunate Teaser", על ידי משתמש בשם "Eleanora Poe". נטפליקס פרסמה במהירות הצהרה כי סרטון זה אינו חלק מתהליך השיווק שלהם. לאחר מכן, כמעט כל כלי התקשורת הסכימו ביניהם כי זהו סרטון מעריצים. לעומת זאת, הכתבת קייטלין פטרקוביץ מרשת "CNET" טענה כי ייתכן כי הסרטון הוא מקורי וכי כל תהליך ההכחשה של נטפליקס הוא חלק מתהליך השיווק שלהם עבור הסדרה, ונימקה את דעתה בכך שציינה כי שם המשתמש שפרסם את הסרטון זהה לשם אשתו של מר פו מהספרים, ושתקליט הוויניל שרואים בסרטון משויך ל-"The Gothic Archies", להקה שכתבה את מוזיקת הרקע לספרים המוקלטים של "סדרה של צרות".
באוקטובר 2016, נטפליקס פרסמו את הטיזר טריילר הראשון לסדרה, המציג את דמותו של למוני סניקט המגולם על ידי פטריק ווברטון. בנובמבר 2016, נטפליקס פרסמו סרטון המציג את דמותו של הרוזן אולף בגילומו של ניל פטריק האריס.
הערות שוליים

1 2 3 4  "The final season of Netflix's 'Series of Unfortunate Events' will adapt the books differently than the rest of the show — here's why". INSIDER. נבדק ב-2018-05-14.
↑  דילן קינגוול מגלם גם את דמותו של קוויגלי, תאומו של דנקן בעונה הראשונה ובשלישית.
↑  דילן קינגוול מגלם גם את דמותו של דנקן, תאומו של קוויגלי, בעונה הראשונה והשנייה.
↑  Schwindt, Oriana (2017-03-13). "'A Series of Unfortunate Events' Renewed for Season 2 at Netflix". Variety (באנגלית אמריקאית). נבדק ב-2017-12-30.
↑  Otterson, Joe (2017-04-04). "'A Series of Unfortunate Events' Renewed for Season 3 at Netflix". Variety (באנגלית אמריקאית). נבדק ב-2017-12-30.
↑  "'A Series Of Unfortunate Events' Behind The Scenes" (באנגלית אמריקאית). אורכב מ-המקור ב-2017-09-06. נבדק ב-2017-12-30.
כרזת הסדרה
ניל פטריק האריס, המגלם את הרוזן אולף, במהלך הקומיק-קון
An apple a day keeps the doctor away

תפוח עץ. בריא ועתיר סיבים תזונתיים, אף אם אינו מרחיק את הרופא
An apple a day keeps the doctor away, בתרגום חופשי מאנגלית: תפוח ביום מרחיק את הרופא, הוא פתגם נפוץ בשפה האנגלית שהופיע לראשונה במאה ה-19, ומצוטט רבות גם כיום. באנגלית יש בפתגם זה חריזה, ההופכת אותו לקליט ומרחיבה את השימוש בו. תרגום נפוץ נוסף בעברית, השומר על החריזה הקיימת במקור, הוא "תפוח ביום ולרופא שלום". הפתגם דוגל בצריכת תפוחים, ובהרחבה, טוען כי מי שאוכלים מזון בריא יישארו בריאים ולא יזדקקו לפנות לרופא לעיתים קרובות.
מקור

גרסה מוקדמת של הפתגם המפורסם,
"Eat an apple on going to bed, and you'll keep the doctor from earning his bread", שתרגומו: "אכול תפוח לפני השינה, ותמנע מהרופא להרוויח את לחמו", גם הוא בחריזה, תועד במחוז פמברוקשייר בויילס עוד בשנת 1866. הניסוח המודרני והפשוט יותר (גם באנגלית) "תפוח ביום מרחיק את הרופא", החל להיות בשימוש בסוף המאה ה-19, ודוגמאות מוקדמות בדפוס קיימות כבר משנת 1887.
האמונה העממית כי התפוח הוא בעל תכונות רפואיות ותזונאיות חשובות במיוחד נפוצה אף כיום.
רקע מדעי

בקצרה, אין עדות מחקרית מובהקת לכך שאכילת פרי מסוים וספציפי מדי יום תשפר את הבריאות.
היותו של הפתגם נפוץ כל כך בשפה האנגלית, וזמינותם היחסית של תפוחי עץ, תרמו לעריכת מספר מחקרים בנושא.
מחקר שפורסם בשנת 2012 דיווח כי הוספת תפוח אחד מדי יום לתזונה רגילה הפחיתה באופן מזערי את רמות הכולסטרול הרע והטריגליצרידים בקרב 46 גברים הסובלים מעודף משקל.
מחקר מדעי שנערך בשנת 2013 באמצעות מודלים ממוחשבים (אנ') השווה בין אכילת תפוחים לבין נטילת תרופה נפוצה להורדת כולסטרול מדי יום לצורך הערכת הסיכון לפיתוח מחלות לב וכלי דם. מודל המחשב העריך כי אכילת מספר תפוחים ביום, אצל אנשים מעל גיל 50, יכולה להביא לתוצאות קרובות לתוצאות דומות לשימוש בתרופה סטטינית להפחתת כולסטרול, ותאורטית מייתרת את התרופה. עם זאת, לצורך כך נדרשת אכילה של מספר רב של פירות בכל יום, דבר שיש בו ריבוי סוכרי פירות. מאחר שריבוי הסוכרים בתזונה יומיומית מרובת פירות עלול לפגוע ספציפית באוכלוסיית היעד של הלוקים ביתר כולסטרול וטריגליצרידים, הרי שהממצא אינו יעיל לטווח הארוך. כותרת המחקר היא "A statin a day keeps the doctor away" ("סטטין ביום מרחיק את הרופא"), על משקל הפתגם הידוע הקיים באנגלית, ובסופו של דבר המחקר אינו ממליץ על הפחתת השימוש בסטטינים והחלפתם בתפוחים.
מחקר אחר, של Davis, Bynum, Sirovich, שנערך בשנת 2015, מצא שאוכלי תפוחים אכן "היו בעלי סיכוי גבוה יותר, בניתוח הגולמי, להרחיק את הרופא (ותרופות מרשם)". החוקרים, מאוניברסיטת מישיגן ואוניברסיטת דרתמות', גילו שאנשים שאוכלים תפוחים מדי יום אכן מבקרים פחות אצל הרופא, וצורכים פחות תרופות מרשם. עם זאת, אותם נבדקים גם היו בעלי חינוך טוב יותר, עישנו פחות, והראו מודעות כללית גבוהה יותר לתזונה בריאה וכושר גופני. כאשר החוקרים הוציאו מן ההשוואה את המשתתפים בעלי התכונות האלה, ההבדל ברמת הבריאות בין אוכלי תפוחים ללא אוכלי תפוחים נעלם. מסקנות החוקרים הם כי עצם הפעולה של אכילת תפוח מדי יום, לא מורידה את תכיפות הביקורים אצל הרופא, אך היא כן משקפת מעמד סוציו-אקונומי, שהוא אכן פרמטר הנקשר לבריאות ואיכות חיים.
רקע מדעי > תוכן תזונתי של תפוח

תפוח גולמי בינוני (100 גרם) מכיל 86% מים ו-14% פחמימות, עם כמות זניחה של שומן וחלבון, והוא מספק 52 קלוריות של אנרגיית מזון. הוא מכיל כמות מתונה של סיבים תזונתיים. אין מדובר במזון-על, והעיקר בו הוא הסיבים התזונתיים, שהם אכן חשובים.
הערות שוליים

↑  כתבות, ערכים תזונתיים של כל סוגי התפוחים, באתר News1 מחלקה ראשונה, 5 בספטמבר 2012
↑  "What Does An Apple a Day Keeps the Doctor Away Mean?". Writing Explained. 4 באפריל 2017. נבדק ב-18 באפריל 2021. {{cite web}}:  (עזרה)
1 2  Davis, Matthew A.; Bynum, Julie P. W.; Sirovich, Brenda E. (1 במאי 2015). "Association between apple consumption and physician visits". JAMA Internal Medicine. 175 (5): 777–83. doi:10.1001/jamainternmed.2014.5466. PMC 4420713. PMID 25822137. {{cite journal}}:  (עזרה)
↑  Ely, Margaret (24 בספטמבר 2013). "History behind 'An apple a day'". Washington Post. נבדק ב-5 בדצמבר 2015. {{cite web}}:  (עזרה)
↑  "The Pomological Show: Wrexham and Denbighshire Advertiser and Cheshire Shropshire and North Wales Register". George Bayley. 26 בנובמבר 1887. p. 5. The vote of thanks having been carried unanimously, Mr Chilton responded on behalf of Miss Chilton. He also lamented the fact that large sums of money were sent out of the country for foreign fruit, and hoped that by the example and influence of that how much good would be done. He advocated the increased use of fruit, for he believed in the old saying, "An apple a day keeps the doctor away." (Laughter.) He proposed a vote of thanks to Mr Jones, the secretary, to whose untiring efforts and enthusiasm the success of the show was due. This vote of thanks having been carried, Mr Jones briefly responded, and the proceedings terminated. {{cite news}}:  (עזרה)
↑  התפוח כפי שמעולם לא הכרתם, המרכז לרפואת הרמב"ם
↑  עשרה מאכלים שטובים לבריאות הלב שלכם, ניו דסק, 10/7/2021
↑  An apple a day lowers level of blood chemical linked to hardening of the arteries, research suggests, Ohio State University, October 2, 2012
↑  Briggs ADM, Mizdrak A, Scarborough P (17 בדצמבר 2013). "A statin a day keeps the doctor away: comparative proverb assessment modelling study". BMJ. doi:10.1136/bmj.f7267. נבדק ב-16 באוגוסט 2021. {{cite journal}}:  (עזרה)תחזוקה - ציטוט: multiple names: authors list (link)
↑  Appealing the Conventional Wisdom That an Apple a Day Keeps the Doctor Away Matthew A. Davis, DC, MPH, PhD1,2; Julie P. W. Bynum, MD, MPH1; Brenda E. Sirovich, MD, MS1,3, JAMA Intern Med. 2015
↑  "Apple, raw, 100 grams". FoodData Central, US Department of Agriculture. 31 בדצמבר 2018. נבדק ב-16 באוגוסט 2021. {{cite web}}:  (עזרה)
רב כהנא (הרביעי)

| --- | --- |
 לידה:  המאה ה־4 
 פטירה:  414 ד'קע"ג
 תקופת הפעילות:  הדור השישי לאמוראי בבל
 השתייכות:  אמוראי בבל
 בני דורו:  רב פפא ורב הונא בריה דרב יהושע
 
רב כהנא (הרביעי) היה אמורא בבלי בדור השישי לאמוראים. היה ראש ישיבת פומבדיתא משנת ד'קנ"ו (395) עד שנת ד'קע"ג (414)
רב כהנא חי בדורם של רב פפא ורב הונא בריה דרב יהושע, והעריך אותם, כאשר אחד מתלמידיו שאל אותו שאלות באגדה הוא הוכיח אותו על שאינו לומד לפני רב פפא ורב הונא בריה דרב יהושע שעוסקים באגדות שקיבלו מרב חסדא ורבה בריה דרב הונא. הוא נשא ונתן עם רב אשי בהלכה.
גפן היין

.
| גפן היין |
| --- | --- |
 ענבים
מצב שימור
 conservation status: least concern ללא חשש (LC)‏
מיון מדעי
ממלכה:: צומח
מערכה:: בעלי פרחים
מחלקה:: דו-פסיגיים קדומים
סדרה:: גפנאים
משפחה:: גפניים
סוג:: גפן
מין:: גפן היין
שם מדעי
 Vitis vinifera ‏לינאוס, 1759
גפן היין או בקיצור גפן (שם מדעי: Vitis vinifera) היא מין של צמח מטפס ממשפחת הגפניים. פרי הגפן הוא העינב, המשמש כפרי מאכל, כפרי מיובש לצימוקים, ולהכנת יין.
תיאור הגפן

הגפן מלבלבת ופורחת בתחילת האביב, עליה רחבים ומפורצים דמויי כף יד. ענפיה הצעירים נקראים שריגים, ורק לקראת סוף העונה הם מתעצים והופכים לזמורות, השריגים צומחים במהירות רבה (לעיתים עד לאורך של 4.5 מטרים בעונה – כ-3 ס"מ ליום), צבעם ירוק בהיר והם מתעצים בסוף הקיץ. הזמורות מחולקות לקטעים שביניהם ניצנים (המכונים בעגה החקלאית "עיניים/פקעים") מהם יצאו שריגים, ובני שריגים. הגפן מפתחת גם קנוקנת – ענף מנוון (הומלוגי לשיזרת האשכול – הציר המשמש לנשיאת הענבים) הקנוקנת משמשת את הגפן לטיפוס ולאחיזה. ניתן לראות גפני בר מטפסות על גבי עצים אחרים לגבהים של עשרות מטרים. פרחיה זעירים, ערוכים באשכולות. הם מואבקים על ידי הרוח.
הגפן מתחילה להניב פרי בשנה השלישית או הרביעית לנטיעתה. קטיף ענבים נקרא בציר והוא נמשך כמעט כל הקיץ, בהתאם למין, לזן ולאזור. חלקת הגפנים נקראת כרם בדומה לזיתים.
ריבוי הגפן נעשה על ידי ייחורים, וכיום מקובל להרכיב אותה על כנות, בחירת כנה מתאימה מאפשרת עמידות בפני תנאי קרקע וגידול שונים (מליחות, תכולת גיר) וקובעת במידה מסוימת את תכונות הגפן, גובה יבולים ועוצמת צימוח. קיימות כשלושים כנות שונות, והן מותאמות לפי זן הרוכב, האקלים והקרקע ולפי תכונותיהן.
היסטוריה

מולדת הגפן התרבותית במערב אסיה עד הודו, ומשם עברה למזרח התיכון ולאירופה. מינים מבויתים של גפן קיימים עוד משחר ימי האנושות.
בשנות ה-90 של המאה ה-19 חוסלה כמעט כליל תעשיית הגפן ב"מושבות השומרון" דאז (אזור גבעת עדה של היום) ובמושבות הגליל העליון עקב מחלות שונות הנגרמות כתוצאת לוואי לפעילות כנימת הפילוקסרה בעיקר בשרשי העץ. בכרמי יהודה (אזור גוש דן של היום) לא נראתה פגיעה עקב האופי השונה של הקרקע שהיא קלה ומפריעה להתפשטות הכנימה. בהוראת האגרונומים של הברון נעקרו הכרמים הנגועים והוחלפו בזנים אירופאים מורכבים על כנות אמריקאיות שעמידות לתופעות הלוואי של הכנימה בזכות הפרשה מהירה של שעם שמכסה את מקום הפצע. כיום מזיק זה אינו נפוץ אולם לא מקובל לגדל גידול מסחרי על בסיס גפנים הגדלות על שורשיהם (כנות "מתוקות").
כיום רוב מוחלט זני הגפן הגדלים בארץ הם זנים מיובאים מארצות אחרות ובעיקר מצרפת. בשנים האחרונות החלו לחקור זני גפן עתיקים שהיו נפוצים בארץ, לצורך כך נאספו כ-150 זני גפן נדירים שנמצאו בארץ. לאחר סריקה גנטית, התברר כי 70% מהזנים הם זנים אותנטיים שגדלו בארץ מאז ומתמיד. המחקר טרם נסתיים, ומזנים אלו נלקחו עלים והופק DNA לצורך אנליזת מיקרו-סטליטים לזיהוי זהות-קרבה לזנים אחרים. כשתהליך זה עדיין בעיצומו.
ענבים

העינב הוא פרי הגפן. זהו ענבה, פרי לא קלימקטרי בעל זג (קליפה) דק ועשיר בצבענים וציפה מימית, שבתוכה 0–4 חרצנים. צבע הענב משתנה בתלות זן הגפן, והוא יכול להיות סגול, אדום, ורוד או ירוק. צורת הענבים היא אליפטית. הענבים יכולים להצרך כפי שהם, או בצורת יין, צימוקים, ריבה, ג'לי, חומץ, תמצית זרעי ענבים, שמן זרעי ענבים או דבשה.
זני הגפן > זנים עיקריים של גפן היין

זני ענבי יין אדומים:
קברנה סוביניון – זן צרפתי עתיק מבורדו, נחשב לאציל הזנים האדומים. נותן יין בעל צבע ארגמני עז וטעם ייחודי.
מרלו – זן צרפתי מאזור בורדו, נחשב שני בחשיבותו בבורדו. נותן יין עדין בעל צבע חזק.
קריניאן – זן ספרדי, יכול לתת יבולים גבוהים.
סירה (שיראז) – זן צרפתי מעמק הרון, מצטיין בצבע חזק מאוד.
דוריף – זן צרפתי, בקליפורניה הוא נקרא פטיט סירה.
קברנה פרנק – זן צרפתי, משמש בדרך כלל כתוספת ביינות מזנים אחרים.
סנג'ובזה – זן איטלקי, יינותיו מצטיינים בריחם העז.
פינו נואר – זן צרפתי, משמש גם לשמפניה.
ארגמן – זן ישראלי, זן מכלוא של קריניאן וסוזאו.
זינפנדל – זן איטלקי, ידוע גם כ"פרימיטיבו". נפוץ בקליפורניה.
גרנאש – זן צרפתי מעמק הרון, מהווה לרוב בסיס לבלנדים. משמש גם לייצור יין רוזה.
מורבדה – זן ספרדי הנפוץ גם בעמק הרון ובאוסטרליה, מקובל בשימוש בבלנד GSM (גרנאש-סירה-מורבדה).
זני ענבי יין לבנים:
שרדונה – זן צרפתי, אציל הזנים הלבנים. משמש ליינות שולחניים ולשמפניה.
סוביניון בלאן – זן צרפתי מאזור בורדו.
שנין בלאן (פינו דה לואר) – זן צרפתי מעמק הלואר.
ריזלינג לבן – זן גרמני.
מוסקט לבן – זן צרפתי, האיכותי מזני המוסקט.
מוסקט אלכסנדרוני – זן אפריקני, משמש בעיקר ליינות מתוקים.
אמרלד ריזלינג – זן קליפורני, מכלוא של ריזלינג, איכות יינותיו בינונית.
קולומבר – זן צרפתי, משמש בעיקר לזיקוק קוניאק, ולעיתים ביינות בתערובת עם זנים אחרים (בישראל זכה לכינוי "פרנץ' קולומבר").
זני ענבי מאכל נפוצים הם: סופריור, תומפסון סידלס (סולטאנינה), פרלט, ארלי סוויט, זיני, רד-גלוב, אדומיניק, אוטם בלק.
זני הגפן > זני גפן יין נוספים

איזבלה – זן ענבי מאכל עמיד ביותר בעל ענבים סגולים המכילים גרעינים.
קונקורד – זן תרבות של ענבי שועל המשמש לייצור יינות כשרים וסקרמנטלים.